Peale sõidukite võivad katustelt kukkuvad lumi ja purikad kahjustada ka naaberhooneid ning kõige õnnetumal juhul inimesi.    Hoonest tuleneva vara- või isikukahju eest kaitseb omanikku vastutuskindlustus. Kahjukäsitleja rõhutab selle kindlustusliigi tähtsust, ent tõdeb, et tihtipeale ei peeta seda vajalikuks. Tema soovitab selle teenuse aga varakindlustuse lepingut sõlmides alati juurde võtta.    Esmajoones soovitab Velt kindlustada oma tegevusvastutuse ettevõtetel. "Elu on  näidanud, et nendel, kes teevad, ka juhtub. Kõiki kahjusid ei suuda keegi ette näha," ütleb ta.    Peale purikaohu peab mõtlema sellelegi, et mööduja võib ettevõtte maja ees libeda tõttu kukkuda ja viga saada, ning tormiga võivad langeda puud või lipumastid. Lisaks on Veltil oma tööst tuua näide, kus klient kukkus libedal kauplusepõrandal ja murdis jalaluu. Vastutuskindlustus aitab selgi juhul, kui kahjustada saab hoones tegutsevate rentnike vara.    "Vastutuskindlustus on vajalik igal sammul,  sest tänapäeval oskavad inimesed kahju korral tasu küsida. Ja väga hea, et oskavad, sest see tekitab õnnetuse põhjustajas vastutustunnet selle kohta, et tegematajätmistel on tagajärg," ütleb Velt.